open-index/open-wikipedia-markdown huggingface dataset:
ალის-სპრინგსი

**ალის-სპრინგსი** () — ქალაქი ავსტრალიაში. მოსახლეობის რაოდენობით მეორე ქალაქი ავსტრალიის ჩრდილოეთ ტერიტორიაში. მდებარეობს კონტინენტის გეოგრაფიულ ცენტრში. 2011 წლის აღწერის მონაცემებით ქალაქის მოსახლეობა შეადგენს 24 208 კაცს, სიმჭიდროვე — 178 კაცი კმ²-ზე. ალის-სპრინგსი 1499 კილომეტრითაა დაშორებული შტატის ადმინისტრაციულ ცენტრ დარვინიდან და 1532 კილომეტრით ადელაიდიდან.

ქალაქი დაარსდა 1872 წელს. ალის-სპრინგსის სიახლოვეს მდებარეობს აეროპორტი. ქალაქი მოქცეულია უდაბნოების ტერიტორიაზე. ყველაზე ცხელი თვეებია იანვარი და თებერვალი, ხოლო ყველაზე ცივი თვეა ივლისი. ატმოსფერული ნალექების ყოველწლიური რაოდენობა საკმაოდ დაბალია და უდრის 279.2 მმ-ს.

## რესურსები ინტერნეტში
* ქალაქ ალის-სპრინგსის ოფიციალური საიტი
* Official Tourism web site for Alice Springs and surrounds 
* Photographs of Alice Springs in 1994, National Library of Australia
* History of the stratospheric balloon launch base located in the Alice Spring airport and records of balloons launched there
* Gigapixel Panorama of Alice Springs Sunrise from Anzac Hill looking towards The Gap 
* Gigapixel Panorama of Alice Springs Sunrise from Anzac Hill Looking East 

## სქოლიო
კატეგორია:ჩრდილოეთი ტერიტორიის ქალაქები
მელვილი (კუნძული, ავსტრალია)

**მელვილი** () — კუნძული აღმოსავლეთ ტიმორის ზღვაში, ჩრდილოეთი ტერიტორიის სანაპიროს მახლობლად, ავსტრალიაში. აბორიგენთა ენაზე კუნძულის დასახელებაა ერმალნერი. მელვილი, ბათერსტის კუნძულთან ერთად, ქმნის ტივის კუნძულებს. მდებარეობს ნახევარკუნძულ კობურგიდან დასავლეთით ნახევარკუნძულ არნემ-ლენდზე და ქალაქ დარვინის ჩრდილოეთით.

## გეოგრაფია 
სიდიდის მიხედვით (5786 კმ²) მელვილი არის ავსტრალიის რიგით მეორე კუნძული ტასმანიის შემდეგ. მაქსიმალური სიმაღლე ზღვის დონიდან შეადგენს 258 მეტრს. კუნძული დაფარულია შერეული და ტროპიკული ტყით. კლიმატი ტროპიკულია და მუსონურია.

## ისტორია 
კუნძული აღმოაჩინა ნიდერლანდელმა ზღვაოსანმა აბელ ტასმანმა 1644 წელს და მას დაარქვა ვან-დიმენის მიწა. მეორე ვერსიით, კუნძული აღმოაჩინა სხვა ნიდერლანდელმა მოგზაურმა პიტერ პიტერსმა (პიტერსზონმა) 1636 წელს და მან დაარქვა მას ვან-დიმენის მიწა. მაგრამ, პიტერს მელვილი ეგონა ავსტრალიის მატერიკის ნაწილი. 1818 წელს მას სახელი გადაერქვა და ეწოდა კუნძული მელვილი დიდი ბრიტანეთის საადმირალოს პირველი ლორდის რობერტ დანდასის, მეორე ვიკონტ მელვილის პატივსაცემად. მის პატივსაცემადაა დარქმეული ასევე კუნძულ მელვილის სახელიც კანადის არქტიკულ არქიპელაგში. ცოტა მოგვიანებით, 1824 წელს, ბრიტანელებმა გააკეთეს პირველი ცდები დაესახლებინათ ავსტრალიის ჩრდილოეთი სანაპიროები და დააარსეს კუნძულზე პირველი ევროპული დასახლება — ფორტ-დუნდასი.

## მოსახლეობა 
დასახლება მილიკაპიტში ცხოვრობს — 559 ადამიანი, ხოლო პირლანგიმპიში — 440. დასახლება მილიკაპიტიდან დასავლეთით 27 კმ-ში კუნძულის სანაპიროზე ცხოვრობს 5 ოჯახი 30 ადამიანით. სულ კუნძულზე ცხოვრობს 1029 ადამიანი (2010).

## სქოლიო
კატეგორია:ავსტრალიის კუნძულები
კატეგორია:კუნძულები ანბანის მიხედვით
ჰაუარდი (კუნძული)

**ჰაუარდი** () — კუნძული არაფურის ზღვაში, ჩრდილოეთ ტერიტორიაში, ავსტრალია. შედის უესელის კუნძულების ჯგუფში. მისი ფართობი შეადგენს 280 კმ²-ს.

## გეოგრაფია 
ჰაუარდი წარმოადგენს პატარა წაგრძელებულ კუნძულს, რომელიც გამოყოფილია არნემ-ლენდის ნახევარკუნძულიდან ვიწრო სრუტით, რომლის სიგანეა არაუმეტეს 2 კმ. გარს აკრავს არაფურის ზღვის წყლები. მისგან სამხრეთ-დასავლეთით მდებარეობს კუნძული ბანიანი, ჩრდილო-აღმოსავლეთით — კუნძული ელკო და სხვა კუნძულები უესელის კუნძულების ჯგუფიდან. მისი ფართობი შეადგენს 280 კმ²-ს. სანაპირო ზოლის სიგრძე — 106 კმ-ია. კუნძულის სიგრძე შეადგენს დაახლოებით 38 კმ-ს, სიგანე — 12 კმ-მდეა.

## მოსახლეობა 
კუნძული ჰაუარდი დაუსახლებელია, ყველაზე ახლოს მდებარე დასახლებული პუნქტი, გალივინკუ, მდებარეობს 5 კმ-ით ჩრდილო-აღმოსავლეთით, მეზობელ კუნძულ ელკოზე. მანძილი ჩრდილოეთ ტერიტორიის დედაქალაქ დარვინამდე — დაახლოებით 475 კმ-ია დასავლეთისკენ.

## რესურსები ინტერნეტში 
* არნემის სანაპიროს გეგმა

## სქოლიო
კატეგორია:ავსტრალიის კუნძულები
კატეგორია:არაფურის ზღვა
კატეგორია:კუნძულები ანბანის მიხედვით
რონალდ რეიგანი (ავიამზიდი)

**რონალდ რეიგანი** () — ნიმიცის კლასის ამერიკული ატომური ავიამზიდი. ის ამ კლასის რიგით მეცხრე ხომალდია. მას სახელი აშშ-ის მე-40 პრეზიდენტის რონალდ რეიგანის პატივსაცემად ეწოდა.

## სქოლიო 
## იხილეთ აგრეთვე 
* ავიამზიდების სია
* აშშ-ის ავიამზიდების სია

## რესურსები ინტერნეტში 
* *რონალდ რეიგანის* ოფიციალური საიტი 
* ავიამზიდ რონალდ რეიგანის ისტორია uscarriers.net-ზე
* აშშ-ის სამხედრო-საზღვაო ძალების ავიამზიდი 

კატეგორია:ნიმიცის კლასის ავიამზიდები
კატეგორია:აშშ-ის ავიამზიდები
კატეგორია:აშშ-ის მოქმედი ავიამზიდები
კატეგორია:აშშ-ის სამხედრო-საზღვაო ძალების ბირთვული გემები
კატეგორია:რონალდ რეიგანი
კატეგორია:ვირჯინიაში აშენებული გემები
კატეგორია:2001 წელს გამოშვებული გემები
ველე-ნზასის პროვინცია

**ველე-ნზასის პროვინცია** () — ეკვატორული გვინეის 7-დან ერთ-ერთი პროვინცია. ფართობი — 5478 კმ², 2015 წლის აღწერის წინასწარი მონაცემებით მისი მოსახლეობა შეადგენს 191 383 ადამიანს.. ადმინისტრაციული ცენტრი — მონგომო.

## გეოგრაფია 
მდებარეობს ეკვატორული გვინეის კონტინენტური ნაწილის სამხრეთ-აღმოსავლეთში. დასავლეთიდან ესაზღვრება ცენტრო-სურის პროვინციას, ჩრდილოეთიდან კე-ნტემის პროვინციას, აღმოსავლეთიდან და სამხრეთიდან გაბონს.

## ადმინისტრაციული დაყოფა 
პროვინცია დაყოფილია 7 მუნიციპალიტეტად:
* აიენე (Ayene)
* აკონიბე (Akonibe)
* ანისოკი (Añisok)
* მენგომეიენი (Mengomeyén)
* მონგომო (Mongomo)
* ნსორკი (Nsork)
* ოიალა (Oyala)

## ლიტერატურა
* Evolución y Distribución de la población total por sexo y región 

## სქოლიო
კატეგორია:ეკვატორული გვინეის პროვინციები
წმინდა ირინარქი

**წმინდა ირინარქი** –   მართლმადიდებელი ეკლესიის წმინდანი, ხსენების დღე   არის ძველი სტილით 28 ნოემბერი, ახალი სტილით — 11 დეკემბერი.  

წმინდა მოწამე და მასთან შვიდნი დედანი იმპერატორ დიოკლეტიანეს (284-305) მეფობის ჟამს აღესრულნენ. სასტიკი წამების შემდეგ უღმრთოებმა მათ 303 წელს თავები მოჰკვეთეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.
## რესურსები ინტერნეტში
*წმიდა მოწამენი ირინარქი და მასთან შვიდნი დედანი
კატეგორია:IV საუკუნის ქრისტიანი წმინდანები
კატეგორია:გარდაცვლილი 303
უმაღლესი ლიგა 2003—2004

**უმაღლესი ლიგა 2003-2004** — უმაღლესი ლიგის მეთხუთმეტე გათამაშება. გამარჯვებული გახდა „ვიტ ჯორჯია“, მეორე ადგილზე გავიდა ბოლნისის „სიონი“, მესამეზე – თბილისის „დინამო“.

## პირველი რაუნდი 
||rowspan=6 bgcolor=white|

## მეორე რაუნდი 
### საჩემპიონო ჯგუფი 
### დამაქვეითებელი ჯგუფი 
## ფინალური ცხრილი 
### ჩემპიონთა პლეი-ოფი 
* სიონი ბოლნისი 0-2 ვიტ ჯორჯია
გოლები: ვლადიმერ გოჩაშვილი, რევაზ გოცირიძე

## დამაქვეითებელი პლეი-ოფი 
----

## იხილეთ აგრეთვე 
* საქართველოს თასი 2003-2004

კატეგორია:უმაღლესი ლიგის სეზონები
კატეგორია:2003 წელი ქართულ ფეხბურთში
კატეგორია:2004 წელი ქართულ ფეხბურთში
Tha Doggfather

***Tha Doggfather*** — ამერიკელი რეპერ სნუპ დოგი დოგის მეორე სტუდიური ალბომი, რომელიც გამოვიდა 1996 წელს.

მიუხედავად იმისა, რომ დისკი გამოსვლიდან პირველივე კვირის განმავლობაში გაიყიდა 478.971 ასლის ოდენობით, მას არ ჰქონია ისეთივე კომერციული წარმატება, როგორც სადებიუტო Doggystyle-ს, შესაძლოა, იმის გამო, რომ პროდიუსერის სახით მასზე Dr. Dre აღარ მუშაობდა.

ალბომის სახელწოდება არის სიტყვის Godfather (ნათლია) შეცვლილი ვარიანტი. ამასთან სახელწოდება გარეკანზე ფილმის ნათლიმამა კინოპოსტერზე გამოყენებული შრიფტით არის გამოტანილი.

## სიმღერების სია
;სხვა სიმღერები

ეს სიმღერები იწერებოდა ალბომისთვის, მაგრამ მასში არ შევიდა:

* "Work It Out" - შაკილ ო'ნილის და Mista Grimm-ის მონაწილეობით
* "Dogg Collar" - Lady "V"-ის, KV-ის, Big Pimpin'-ის, 6'9-ის, Twin-ის და Bad Azz-ის მონაწილეობით,
* "Just Watching" - ტუპაკის, Tha Dogg Pound-ის და ჩარლი უილსონის მონაწილეობით.
* "Out the Moon" - LBC Crew, სნუპ დოგი დოგი, Soopafly და ტუპაკ შაკური - შეტანილია ფილმის „ჩიხში“ საუნდტრეკში.

## ჩარტები 
### წლის საბოლოო ჩარტები
## სერტიფიცირებები
## სქოლიო 
კატეგორია:სნუპ დოგის ალბომები
კატეგორია:1996 წლის ალბომები
კატეგორია:Death Row Records-ის ალბომები
კატეგორია:Interscope Records-ის ალბომები
კატეგორია:ალბომები Soopafly-ს პროდიუსერობით
კატეგორია:ალბომები დეზ დილინჯერის პროდიუსერობით
კატეგორია:ალბომები ლ. ტ. ჰატონის პროდიუსერობით
კატეგორია:ალბომები DJ Pooh-ის პროდიუსერობით
ბელინდა კარლაილი

**ბელინდა ჯო კარლაილი** (, დ. 17 აგვისტო, 1958) — გრემის ნომინანტი ამერიკელი მომღერალი. ის არის ჯგუფ The Go-Go's-ის მთავარი ვოკალისტი და ერთ-ერთი დამაარსებელი, ისევე როგორც წარმატებული სოლო-შემსრულებელი. თავისი კარიერის განმავლობაში კარლაილმა გამოუშვა ოთხი სტუდიური ალბომი და თერთმეტი სინგლი The Go-Go's-თან ერთად (რომელმაც მსოფლიო 7 მილიონი დისკი გაყიდა
), ხოლო რვა სტუდიური ალბომი და ოცდათერთმეტი სინგლი, როგორც სოლო-შემსრულებელმა.

## დისკოგრაფია 
;სტუდიური ალბომები
* *Belinda* (1986)
* *Heaven on Earth* (1987)
* *Runaway Horses* (1989)
* *Live Your Life Be Free* (1991)
* *Real* (1993)
* *A Woman and a Man* (1996)
* *Voila* (2007)
* *Wilder Shores* (2017)

## რესურსები ინტერნეტში 
* კარლაილი-მეისონი 
*
* Belinda Carlisle - A Place on Earth

## სქოლიო
კატეგორია:ამერიკელი მომღერლები
კატეგორია:დაბადებული 1958
კატეგორია:დაბადებული 17 აგვისტო
კატეგორია:ამერიკელი სოპრანოები
კატეგორია:The Go-Go-ის წევრები
კატეგორია:I.R.S. Records-ის შემსრულებლები
კატეგორია:MCA Records-ის შემსრულებლები
კატეგორია:როკ-ენ-როლის დიდების დარბაზში შესული შემსრულებლები
კატეგორია:პოპ-პანკ მომღერლები
კატეგორია:Rykodisc-ის შემსრულებლები
კატეგორია:Virgin Records-ის შემსრულებლები
კატეგორია:ცოცხალი ადამიანები
უმაღლესი ლიგა 2006—2007

**უმაღლესი ლიგა 2006-2007** — უმაღლესი ლიგის მეთვრამეტე გათამაშება. გამარჯვებული გახდა რუსთავი „ოლიმპი“, მეორე ადგილზე გავიდა თბილისის „დინამო“, მესამეზე – თბილისის „ამერი“.

## ცხრილი 
||rowspan=2|

||

## დამაქვეითებელი პლეი-ოფი 
## იხილეთ აგრეთვე 
* საქართველოს თასი 2006-2007

კატეგორია:უმაღლესი ლიგის სეზონები
კატეგორია:2007 წელი ქართულ ფეხბურთში
უელსის პრინცის კუნძული (ავსტრალია)

**უელსის პრინცის კუნძული** (ან **მურალუგი**) () — ტორესის სრუტის კუნძულების უდიდესი კუნძული. იგი მდებარეობს სერზდეის კუნძულიდან ჩრდილოეთით (ავსტრალია, ქვინზლენდი). კუნძულზე ცხოვრობს რამდენიმე ოჯახი. 2001 წლის მონაცემებით, კუნძულზე 20 კაცი ცხოვრობდა. კუნძულის კოორდინანტებია: .

## გეოგრაფია 
უელსის პრინცის კუნძული წარმოადგენს დიდ კუნძულს, რომელიც მდებარეობს ტორესის სრუტის ჯგუფის კუნძულების სამხრეთ-დასავლეთ ნაწილში, ნახევარკუნძულ კეიპ-იორკთან ახლოს, რომლისგანაც დაშორებულია ენდევორის სრუტით. მისი ფართობია 204,6 კმ². (ტორესის სრუტის კუნძულებიდან ყველაზე დიდი). სანაპირო ზოლის სიგრძე — 67,9 კმ. კუნძულის სიგრძე — დაახლოებით 20 კმ, სიგანე — 13 კმ. უმაღლესი წერტილი აღწევს 246 მეტრამდე. უელსის პრინცის კუნძული კონტინენტური წარმოშობისაა.

კუნძულის ზედაპირი კლდოვანია, იშვიათი მცენარეულობით და ღარიბი ნიადაგით. მტკნარი წყლის მუდმივი წყაროები არ არსებობს.

## ისტორია 
სავარაუდოდ კუნძული 1606 წელს აღმოაჩინა ნიდერლანდელმა მოგზაურმა ბილემ იანსზონმა და მას დაარქვა *«Hooghe Eijland»* (*«მაღალი კუნძული»*). მაგრამ უკვე 1770 წელს კუნძულმა მიიღო დღეისათვის არსებული სახელი, რომელიც მას დაარქვა ბრიტანელმა მოგზაურმა ჯეიმზ კუკმა მეფე ჯორჯ IV-ს პატივსაცემად.

## მოსახლეობა 
2001 წელს კუნძულის მოსახლეობის რიცხვმა შეადგინა დაახლოებით 20 ადამიანი, რომლებიც ცხოვრობენ კუნძულის ჩრდილოეთ ნაწილში მდებარე ერთადერთ დასახლებულ პუნქტში.

## სქოლიო
კატეგორია:ავსტრალიის კუნძულები
კატეგორია:ტორესის სრუტის კუნძულები
კატეგორია:კუნძულები ანბანის მიხედვით
თეოდორა (დედოფალი)

**დედოფალი თეოდორა** (; (დ. დაახლ. 500 — გ.  28 ივნისი, 548) —  ბიზანტიის დედოფალი, იმპერატორ იუსტინიან I–ის მეუღლე.  მართლმადიდებელი ეკლესიის წმინდანი, ხსენების დღე   არის ძველი სტილით 14 ნოემბერი, ახალი სტილით — 27 ნოემბერი.  წმინდა ეკლესიამ იმპერატორთან ერთად წმინდანად შერაცხა მისი მეუღლე და თანამოაზრე თეოდორაც. ნეტარი თეოდორა მიიცვალა 548 წელს.
## რესურსები ინტერნეტში
*Then again - The Empress Theodora
*Litopia - Empress Theodora 
## სქოლიო
კატეგორია:VI საუკუნის ქრისტიანი წმინდანები
კატეგორია:ბიზანტიელები
კატეგორია:დაბადებული  500
კატეგორია:გარდაცვლილი  28 ივნისი
კატეგორია:გარდაცვლილი 548
კატეგორია:დაბადების წელი უცნობია
მოა (კუნძული)

**მოა** () — კუნძული ავსტრალიის შტატ კვინსლენდში. იგი არის ტორესის სრუტის კუნძულებიდან ერთ-ერთი.

კუნძულზე ორი დასახლებაა, კუბინი და წმ. პოლსი, რომლებიც ბიტუმენისა და გრაველის გზითაა დაკავშირებული ერთმანეთს.

## გეოგრაფია 
მოა წარმოადგენს დიდ კუნძულს, რომელიც მდებარეობს ტორესის სრუტის დასავლეთ ნაწილში, დაახლოებით პაპუა-ახალი გვინეასა და ავსტრალიის შუაში. უახლოესი კუნძული, ბადუ, მისგან გამოყოფილია სამკილომეტრიანი სრუტით. მოას ფართობი შეადგენს 171,7 კმ²-ს (ეს სიდიდით მეორე კუნძულია ტორესის სრუტეში). სანაპირო ზოლის სიგრძე — 52,6 კმ. უმაღლესი წერტილი აღწევს 399 მეტრს.

გეოლოგიური თვალსაზრისით კუნძულები მოა და მისი მეზობელი ბადუ წარმოადგენენ პლეისტოცენის პერიოდში არსებულ ერთიანი ხმელეთის ნაწილის ნარჩენს კუნძულ ახალი გვინეასა და კონტინენტ ავსტრალიას შორის, ასევე კეიპ-იორკის ნახევარკუნძულის ჩრდილოეთის დაბოლოვებაა, რომლის წარმოშობაც დათარიღებულია დაახლოებით გოლოცენის პერიოდით. თვითონ კუნძული მოა გამოეყო ნახევარკუნძულს დაახლოებით 8-6 ათასწლეულში ჩვენს ერამდე.

მოას ზედაპირი უპირატესად კლდოვანია და დაფარულია იშვიათი მცენარეულობით.

## მოსახლეობა 
2006 წლის მონაცემებით კუნძულ მოაზე ცხოვრობდა 439 ადამიანი. კუნძულზე არსებობს ორი დასახლებული პუნქტი: კუბინი (201 ადამიანი 2006 წელს)), რომელიც განლაგებულია მოას სამხრეთ სანაპიროზე, და წმ. პოლსი (238 ადამიანი 2006 წელს) კუნძულის ჩრდილოეთ ნაწილში. კუბინი უპირატესად დასახლებულია უელსის პრინცის კუნძულიდან და სხვა ახლომდებარე კუნძულებიდან 1870-იან წლებში გადმოსახლებულებით. წმ. პოლსში ძირითადად ცხოვრობენ წყნარი ოკეანის კუნძულებიდან გადმოსახლებულნი.

## წყარო 
* http://www.cmar.csiro.au/datacentre/torres/AFMA1980_2003/DVDVer101/Reports/tst_atlas/pdfs/moa200.pdf 

## სქოლიო
კატეგორია:ავსტრალიის კუნძულები
კატეგორია:ტორესის სრუტის კუნძულები
კატეგორია:კუნძულები ანბანის მიხედვით
უმაღლესი ლიგა 2004—2005

**უმაღლესი ლიგა 2004-2005** — უმაღლესი ლიგის მეთექვსმეტე გათამაშება. გამარჯვებული გახდა თბილისის „დინამო“, მეორე ადგილზე გავიდა ქუთაისის „ტორპედო“, მესამეზე – „თბილისი“.

## ცხრილი 
## იხილეთ აგრეთვე 
* საქართველოს თასი 2004-2005

კატეგორია:უმაღლესი ლიგის სეზონები
კატეგორია:2004 წელი ქართულ ფეხბურთში
კატეგორია:2005 წელი ქართულ ფეხბურთში
უმაღლესი ლიგა 2005—2006

**უმაღლესი ლიგა 2005-2006** — უმაღლესი ლიგის მეჩვიდმეტე გათამაშება. გამარჯვებული გახდა ბოლნისის „სიონი“, მეორე ადგილზე გავიდა „ვიტ ჯორჯია“, მესამეზე – თბილისის „დინამო“.

## ცხრილი 
||rowspan=3 |

||rowspan=5 style="background:white;"|

## დამაქვეითებელი პლეი-ოფი 
----

## იხილეთ აგრეთვე 
* საქართველოს თასი 2005-2006
* პირველი ლიგა 2005-2006

კატეგორია:უმაღლესი ლიგის სეზონები
კატეგორია:2005 წელი ქართულ ფეხბურთში
კატეგორია:2006 წელი ქართულ ფეხბურთში
მაკდონელის საგრაფო

**მაკდონელის საგრაფო** () — საგრაფო ჩრდილოეთ ტერიტორიაში, ავსტრალიაში. მიეკუთვნება ალის-სპრინგსის რეგიონს. 2006 წლის მონაცემებით საგრაფოს მოსახლეობა შეადგენდა 6554 ადამიანს. ფართობი — 268 784,20 კმ². მაკდონელის საგრაფოს ესაზღვრება ცენტრალური დისირთის საგრაფო და სამი შტატი: დასავლეთი ავსტრალია, ქვინზლენდი და სამხრეთი ავსტრალია. მაკდონელის საგრაფოს მერია სიდ ანდერსონი.

## რესურსები ინტერნეტში 
* Map of LGAs
* Policy details

კატეგორია:ავსტრალიის საგრაფოები
ცენტრალური უდაბნო (ავსტრალია)

**ცენტრალური უდაბნო** () — საგრაფო ჩრდილოეთ ტერიტორიაში, ავსტრალიაში. მიეკუთვნება ალის-სპრინგსის რეგიონს. 2008 წლის მონაცემებით საგრაფოს მოსახლეობა შეადგენდა 4442 ადამიანს. ფართობი — 282 090 კმ². ცენტრალურ უდაბნოს ჩრდილოეთიდან ესაზღვრება შტატის ორი რეგიონი ბარკლო და კატერინესი, სამხრეთიდან კი მაკდონელის საგრაფო. საგრაფოს ასევე ესაზღვრება ორი შტატი: დასავლეთი ავსტრალია და ქვინზლენდი. ცენტრალური უდაბნოს საგრაფოს მერია ნორბერტ ჯამპიჯიმპა პატრიკი.

## რესურსები ინტერნეტში 
* Map of LGAs
* Policy details

კატეგორია:ავსტრალიის საგრაფოები
კატეგორია:ავსტრალიის უდაბნოები
ებებიინი

**ებებიინი** (ესპ., ფრანგ. და ) — ქალაქი ეკვატორული გვინეის კონტინენტური ნაწილის უკიდურეს ჩრდილო-ღმოსავლეთ ნაწილში, კამერუნისა და გაბონის სახელმწიფო საზღვართან. კე-ნტემის პროვინციის ადმინისტრაციული ცენტრი. 2015 წლის აღწერის წინასწარი მონაცემებით ქალაქის მოსახლეობის რაოდენობა შეადგენს 40 000 ადამიანს.

ქალაქში მდებარეობს დიდი სასაზღვრო ბაზარი — Akombang, ქვეყნის და ცენტრალური აფრიკის ერთ-ერთი ყველაზე უფრო დიდი ბაზარი, სადაც შესაძლებელია მრავალფეროვანი ნივთების და პროდუქტების ყიდვა აფრიკის ყველა კუთხიდან. ქალაქიდან 20 კმ-ით დასავლეთში მდებარეობს ებებიინის მუზეუმი, რომელიც გამოხატავს ქვეყნის მოსახლეობის ტრადიციულ სკულპტურას და ხელოვნების სხვა ნაწარმოებებს.

## რესურსები ინტერნეტში 
* ებებიინი 
* Ebebiyín Map and Weather Forecast 

## სქოლიო
კატეგორია:ეკვატორული გვინეის ქალაქები
ბატა (ეკვატორული გვინეა)

**ბატა** () — ქალაქი ეკვატორული გვინეის კონტინენტურ ნაწილში. ატლანტის ოკეანის სანაპიროზე მდებარე საზღვაო პორტი. ლიტორალის პროვინციის ადმინისტრაციული ცენტრი.

ქალაქ ბატაში მდებარეობს იმავე დასახელების საერთაშორისო აეროპორტი. აქ ასევე მდებარეობს ეკვატორული გვინეის ეროვნული უნივერსიტეტის ერთ-ერთი კამპუსი.

## ისტორია 
1968 წლის ანტი-ესპანური უწესრიგობების და მძიმე ეკონომიკური კრიზისის გამო, რომელიც ქალაქმა გადაიტანა 1970-იან წლებში და 1980-იანი წლების დასაწყისში, ქალაქში შემცირდა ევროპელი მოსახლეობა. ქვეყანაში 1980-იანი წლების ბოლოს და 1990-იან წლებში დაწყებულმა ნავთობის ბუმმა ბიძგი მისცა ქალაქის განვითარებას.

## კლიმატი 
ქალაქ ბატას, როგორც ეკვატორული გვინეის დასახლებული პუნქტების დიდ უმრავლესობას, აქვს ტროპიკული მუსონური კლიმატი. ნალექების საშუალო თვიური რაოდენობა შეადგენს 1800 მმ-ს. ყველაზე უფრო გრილი და მშრალი თვეა თებერვალი, ხოლო ყველაზე ცხელი თვეა აგვისტო. მშრალი სეზონი გრძელდება დეკემბრიდან მარტის ჩათვლით, ხოლო წვიმიანი აპრილიდან ნოემბრის ჩათვლით.

## მოსახლეობა 
მოსახლეობის რაოდენობით ქალაქი ბატა ქვეყნის ყველაზე დიდი დასახლებული პუნქტია, 2015 წლის აღწერის წინასწარი მონაცემებით მისი მოსახლეობა შეადგენს 312 000 ადამიანს.

## ეკონომიკა 
ქალაქი ბატა რეგიონში ერთ-ერთი ყველაზე უფრო ღრმა პორტია. მიუხედავად ამისა, ქალაქს არ აქვს ბუნებრივი ნავსაყუდელი საზღვაო გემების და ტვირთების გადამუშავების გასაადვილებლად. ექსპორტის მთავარი დარგებია მერქანი და ყავა. ქა;აქის საერთაშორისო აეროპორტი ახორციელებს რეისებს რამდენიმე ქალაქში, ეკვატორული გვინეის დედაქალაქ მალაბოს და გაბონის დედაქალაქ ლიბრევილის ჩათვლით. ბატაში, როგორც მალაბოში, მდებარეობენ ერთ-ერთი საუკეთესო ოტელები, ოტელ Panafrica-ს ჩათვლით, რომელსაც აქვს ხედი პლაჟისკენ.

## რესურსები ინტერნეტში
* ბატა ენციკლოპედია ბრიტანიკა
* Clima en Bata
* Imágenes de la ciudad
* Información y direcciones útiles de Bata
* Postales antiguas de Bata 
* Bata en www.geonames.org

## სქოლიო
კატეგორია:ეკვატორული გვინეის ქალაქები
ეკვატორული გვინეის ქალაქები

thumb|right|330px|ეკვატორული გვინეის რუკა
**ეკვატრული გვინეის ქალაქები** — ეკვატორული გვინეის დასახლებული პუნქტების სია, დალაგებული მოსახლეობის რაოდენობის მიხედვით, სადაც წარმოდგენილია ქალაქები, რომელთა მოსახლეობის რაოდენობაც აღემატება 1000 ადამიანს.

## სხვა ქალაქები
* აკალაიონგი
* ბოლონდო
* კოკობიჩი (მდებარეობს გაბონშიც)
* ფიადი
* მოკა

## რესურსები ინტერნეტში
* Equatorial Guinea:largest cities and towns and statistics of their population

*
ქვაბლიანი (მდინარე)

**ქვაბლიანი** — მდინარე საქართველოში, მესხეთის ქედის სამხრეთ კალთაზე, ხულოსა და ადიგენის მუნიციპალიტეტებში. სათავე აქვს ზღვის დონიდან 2355 მ-ზე. ერთვის მდინარე ფოცხოვისწყალს მარცხნიდან. სიგრძე 41 კმ, მდინარის აუზის ფართობი 900 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა-ზაფხულსა და ზამთარში, წყალმოვარდნები-შემოდგომაზე. გაზაფხულზე ჩამოედინება წლიური ჩამონადენის 52 %, ზაფხულში 16 %, შემოდგომაზე 20 %, ზამთარში 12 %. ყინულნაპირისი, თოში, ძგიფი, ყინულსაფარი იცის ნოემბრიდან მარტამდე. საშუალო წლიური ხარჯი შესართავთან 16,2 მ³/წმ. იყენებენ სარწყავად.

## ლიტერატურა
## სქოლიო
კატეგორია:სამცხე-ჯავახეთის მხარის მდინარეები
კატეგორია:აჭარის ავტონომიური რესპუბლიკის მდინარეები
კატეგორია:ქვაბლიანი
მარამბიჯი

**მარამბიჯი** () — მდინარე ავსტრალიიის სამხრეთ-აღმოსავლეთ ნაწილში, მდინარე მურეის მარჯვენა შენაკადი. წარმოადგენს ახალი სამხრეთ უელსისა და ფედერალური ტერიტორიის მთავარ მდინარეს. სიგრძე 1485 კმ, აუზის ფართობი დაახლ. 81 629,68 კმ². სათავე აქვს ავსტრალიის ალპების ჩრდილოეთ შტოქედებზე, მიედინება ვაკეზე. მთავარი შენაკადია მდინარე ლაკლანი (მარჯვ.). მარამბიჯზე აშენებულია წყალსაცავი და ჰესი. წყლის საშუალო ხარჯი ქალაქ ბალრანალდთან 77 მ³/წმ. იყენებენ სარწყავად. წვიმების დროს სანაოსნოა ქალაქ უოგა-უოგომდე, მშრალი სეზონების დროს ზოგჯერ შრება.

ადგილობრივი აბორიგენების ენაზე, მარამბიჯი ნიშნავს „დიდ წყალს“.

## რესურსები ინტერნეტში
*Nomination of Lower Murrumbidgee Catchment for UNESCO's HELP Pilot Demonstration Status by CSIRO 
*Murrumbidgee River Flows recorded by NSW Water 
*River pilot maps 1880-1918 / Echuca Historical Society
*Snowy  Flow Response Monitoring and Modelling 

## სქოლიო
კატეგორია:ახალი სამხრეთი უელსის მდინარეები
უმაღლესი ლიგა 2007—2008

**უმაღლესი ლიგა 2007-2008** — უმაღლესი ლიგის მეცხრამეტე გათამაშება. გამარჯვებული გახდა თბილისის „დინამო“, მეორე ადგილზე გავიდა „ვიტ ჯორჯია“, მესამეზე – „ზესტაფონი“.

## ცხრილი 
## დამაქვეითებელი პლეი-ოფი 
## იხილეთ აგრეთვე 
* საქართველოს თასი 2007-2008

კატეგორია:უმაღლესი ლიგის სეზონები
კატეგორია:2007 წელი ფეხბურთში
კატეგორია:2008 წელი ფეხბურთში
ცენტრალური ავსტრალია

**ცენტრალური ავსტრალია/ალის-სპრინგსის რეგიონი** — რეგიონი ავსტრალიის ჩრდილოეთი ტერიტორიის შემადგენლობაში. ადმინისტრაციული ცენტრია ქალაქი ალის-სპრინგსი. 

რეგიონის მოსახლეობა შეადგენს 60,000 კაცს. ცენტრალური ავსტრალიის რეგიონს ესაზღვრება შტატის ორი რეგიონი: ბარკლის პლატო და კათრინის რეგიონი. ასევე ესაზღვრება შტატები: დასავლეთი ავსტრალია და ქვინზლენდი. რეგიონი 1931 წელის 21 ივნისს მიაკუთვნეს ჩრდილოეთის ტერიტორიას. 

ცენტრალური ავსტრალია ჩრდილოეთ ავსტრალიის რეგიონებს შორის ფართობით ყველაზე დიდია, მისი ფართობი შეადგენს 546,046 კმ²-ს და ჩრდილოეთ ტერიტორიის 40 % უკავია. 

ცენტრალური ავსტრალიის რეგიონი იყოფა 2 საგრაფოდ.

* ალის-სპრინგსი (ქალაქი)
* ცენტრალური უდაბნო (საგრაფო)
* მაკდონელის საგრაფო (საგრაფო)
* იულარა (ქალაქი)

## რესურსები ინტერნეტში 
* Alice Springs Region Info
* Alice Springs Region 
* Alice Springs Film and Television

კატეგორია:ჩრდილოეთ ტერიტორიის რეგიონები
იულარა

**იულარა** () — ქალაქი ავსტრალიაში, მდებარეობს ცენტრალურ ავსტრალიაში, ჩრდილოეთი ტერიტორიის შტატის ალის-სპრინგსის რეგიონში. 2011 წლის აღწერის მონაცემებით ქალაქის მოსახლეობა შეადგენს 887 კაცს, ხოლო ფართობი — 103,33 კმ²-ს. ულურუდან დაშორებულია 18 კილომეტრით, რეგიონის ადმინისტრაციულ ცენტრ ალის-სპრინგსიდან 428 კილომეტრით. იულარა მდებარეობს ზღვის დონიდან 492 მ სიმაღლეზე. ქალაქი მოქცეულია უდაბნოების ტერიტორიაზე. ყველაზე ცხელი თვეებია იანვარი და თებერვალი, ყველაზე ცივი თვეა ივლისი. ნალექების ყოველწლიური რაოდენობა საკმაოდ დაბალია და უტოლდება 271.3 მმ-ს.

## რესურსები ინტერნეტში
* ქალაქ იულარა Google-ის რუკა

## სქოლიო
კატეგორია:ჩრდილოეთი ტერიტორიის ქალაქები
ტოტემიზმი

**ტოტემიზმი** — ადრეული გვაროვნული საზოგადოების რელიგია, რომელშიც თავისებური სახით აისახა ამ პერიოდის საზოგადოებრივი ურთიერთობანი. ტოტემიზმის თანახმად, ადამიანსა და მის გარეთ არსებულ საგნებს (ცხოველი, მცენარე ან სხვა საგანი) შორის არსებობს სისხლით ნათესაური კავშირი. ამიტომ ადამიანთა შორის არსებული ყველა კავშირი ამ ნიშნით განისაზღვრება. ტოტემური რწმენის თანახმად, ადამიანის უძველესი წინაპარი იყო რაღაც ფანტასტიკური, ნახევრად ადამიანი, ნახევრად მცენარე ან ცხოველი, ამიტომ ტოტემი გვარის წინაპრად ითვლება და მის მიმართ ადამიანები პატივისცემით არიან განწყობილნი. ტოტემურ საგანზე არსებობს მკაცრი ტაბუ — მისი მოკვლა, ჭამა იკრძალება. ტოტემიზმის მიხედვით იკრძალება ერთი ტომის წევრთა შორის შეუღლება, სქესობრივი კავშირები. ტოტემიზმი მჭიდროდ იყო დაკავშირებული მეურნეობის ისეთ ფორმებთან, როგორიცაა მეცხოველეობა და მონადირეობა. ადამიანებმა მათთვის სასარგებლო ცხოველები და მცენარეები რელიგიური კულტის ობიექტებად აქციეს. ტოტემიზმში ასახვა ჰპოვა არა მარტო პირველყოფილი ადამიანის სამეურნეო ცხოვრების პირობებმა, არამედ მისმა საზოგადოებრივი ორგანიზაციის თავისებურებებმაც.

## ლიტერატურა 
* Alexander Goldenweiser: Totemism. An analytical Study. In: The Journal of American Folklore 23 = 88, 1910, ISSN 0021-8715, გვ. 179–293.
* E. E. Evans-Pritchard: Theorien über primitive Religionen. Suhrkamp, Frankfurt am Main 1981, ISBN 3-518-07959-X
* Josef Franz Thiel: Religionsethnologie. Grundbegriffe der Religionen schriftloser Völker. Reimer, Berlin 1984, ISBN 3-496-00784-2
* Walter Hirschberg (Hrsg.): Neues Wörterbuch der Völkerkunde. Reimer, Berlin 1988, ISBN 3-496-00875-X

კატეგორია:რელიგიები
If My Homie Calls

„**If My Homie Calls**“ — ამერიკელი რეპერ ტუპაკ შაკურის მეორე სინგლი, ალბომიდან *2Pacalypse Now*. იგი გამოვიდა 1991 წელს. ასევე დიდი პოპულარობა იქონია მასზე გადაღებულმა ვიდეოკლიპმაც. სიმღერა სპეციალურად შესრულდა MTV-ს გადაცემისათვის Yo!MTV Raps.

## სიმღერების სია 
# If My Homie Calls (ალბომის ვერსია)
# Brenda's Got a Baby (რადიოს ვერსია)
# If My Homie Calls (ინსტრუმენტული)
# Brenda's Got a Baby (ინსტრუმენტული)

## გამოყენებული სემპლები 
* Let a Woman Be a Woman, and Let a Man Be a Man - Dyke & the Blazers
* Fat Mama - ჰერბი ჰენკოკი 
* Chameleon - ჰერბი ჰენკოკი
* I Don't Know What This World Is Coming To - The Soul Children
* Prelude - N.W.A

## რესურსები ინტერნეტში 
*
* 

## სქოლიო 
კატეგორია:ტუპაკ შაკურის სიმღერები
კატეგორია:1991 წლის სიმღერები
კატეგორია:1991 წლის სინგლები
Trapped (ტუპაკ შაკურის სიმღერა)

„**Trapped**“ — ამერიკელი რეპერ ტუპაკ შაკურის მესამე სინგლი, ალბომიდან *2Pacalypse Now*. იგი გამოვიდა 1991 წელს. სიმღერაში ტუპაკი აკრიტიკებს პოლიციის მხრიდან ადამიანების უხეშ მოპყრობას.

სიმღერის მუსიკალურ ვიდეოში ასევე მონაწილეობს შოკ ჯი (Digital Underground).

სიმღერაში გამოყენებული სემპლები: Holy Ghost (Bar-Kays) და The Spank (ჯეიმზ ბრაუნი).

## სიმღერების სია 
### მხარე 1
#Trapped (ალბომის ვერსია) (4:50)
#Trapped (ინსტრუმენტული მიქსი) (5:26)

### მხარე 2
#The Lunatic (ალბომის ვერსია) (3:31)
#The Lunatic (ინსტრუმენტული მიქსი) (3:31)

## რესურსები ინტერნეტში 
*
* 

კატეგორია:ტუპაკ შაკურის სიმღერები
კატეგორია:1991 წლის სიმღერები
კატეგორია:1992 წლის სიმღერები
Brenda's Got a Baby

„'''Brenda's Got a Baby'*“ — ამერიკელი რეპერ ტუპაკ შაკურის სინგლი, ალბომიდან *2Pacalypse Now''. იგი გამოვიდა 1991 წლის 9 ოქტომბერს. სიმღერაში ჟღერს დეივ ჰოლისტერის ვოკალიც.

სიმღერა აგებულია 12 წლის გოგონა ბრენდას ისტორიაზე, რომელიც ცხოვრობს გეტოში და ჰყავს შვილი, რომელსაც ვერ უვლის. სიმღერაში ტუპაკი შეეხო მოზარდების ფეხმძიმობის თემას და მის გავლენას ოჯახების ცხოვრებაზე.

სიმღერა დაიწერა მაშინ, როდესაც ტუპაკმა გაზეთში ამოიკითხა 12 წლის გოგონაზე, რომელიც ინცესტის მსხვერპლი გახდა და დაფეხმძიმდა. მას არ სურდა ბავშვის მოვლა, ამიტომ იგი სანაგვე ურნაში გადააგდო.

## სიმღერების სია
;12" სინგლი

#If My Homie Calls - 4:18
#Brenda's Got A Baby (რადიოს მიქსი) - 3:48
#If My Homie Calls (ინსტრუმენტული) - 4:18	
#If My Homie Calls (ინსტრუმენტული) - 3:53

;CD, პრომო
#Brenda's Got A Baby (ალბომის ვერსია) - 3:53	
#If My Homie Calls (ალბომის ვერსია) - 4:18	
#If My Homie Calls (ინსტრუმენტული) - 4:18

## სქოლიო 
კატეგორია:ტუპაკ შაკურის სიმღერები
კატეგორია:1991 წლის სიმღერები
კატეგორია:1991 წლის სინგლები
კატეგორია:1991 წლის სადებიუტო სინგლები
ჰერმენსბურგი

**ჰერმენსბურგი** () — ქალაქი ავსტრალიაში, რომელიც მდებარეობს ცენტრალურ ავსტრალიაში. ქალაქი არის ჩრდილოეთი ტერიტორიის შტატის დასახლებული პუნქტი, რომელიც მიეკუთვნება ალის-სპრინგსის რეგიონის მაკდონელის საგრაფოს. 2011 წლის აღწერის მონაცემებით ქალაქის მოსახლეობა შეადგენს 625 ადამიანს. ჰერმენსბურგი რეგიონის ადმინისტრაციულ ცენტრ ალის-სპრინგსიდან დაშორებულია 131 კილომეტრით. 2006 წლის აპრილიდან ჰერმენსბურგი შევიდა ავსტრალიის ეროვნული მემკვიდრეობის ძეგლთა სიაში.

## რესურსები ინტერნეტში 
* Walkabout - Hermannsburg
* Hermannsburg Potters
* South Australian History - Hermannsburg 
* Photographs of Hermannsburg in 1994, National Library of Australia

## სქოლიო 
კატეგორია:ჩრდილოეთი ტერიტორიის ქალაქები
აგი აბაშიძე

**აგი (გიორგი) ერეკლეს ძე აბაშიძე** (დ. 16 თებერვალი, 1934, ქ. თბილისი) — ქართველი ლიტერატურათმცოდნე, ლიტერატურის ისტორიკოსი, ფილოლოგიის მეცნიერებათა დოქტორი, ილია ჭავჭავაძის კვლევის ცენტრის სამეცნიერო ხელმძღვანელი. საერთაშორისო კლასის სპორტის ოსტატი ალპინიზმში.

## ჯილდოები 
* 2006 - „საბა“ საუკეთესო ლიტერატურული კრიტიკა, ესსეისტიკა და დოკუმენტური პროზაისთვის „ილია ჭავჭავაძე“

## რესურსები ინტერნეტში 
* ფსევდონიმების ლექსიკონი - აგი - აბაშიძე გიორგი ერეკლეს ძე
* საქართველოს ოლიმპიელთა კლუბი - აბაშიძე გიორგი(აგი) 

## ლიტერატურა 
* Энциклопедия Альпинизма, М., 2006, стр. 451. - Абашидзе Георгий Эреклеевич

## სქოლიო 
კატეგორია:დაბადებული 1934
კატეგორია:ქართველი ლიტერატურათმცოდნეები
კატეგორია:საბას პრემიის ლაურეატები
კატეგორია:დაბადებული 16 თებერვალი
თბილისის ღვთისმშობლის ამაღლების კათოლიკური ეკლესია

**თბილისის მარიამ ღვთისმშობლის ზეცად აღყვანების კათოლიკური კათედრალური (სამეუფო) ტაძარი** (), აგრეთვე *თბილისის კათოლიკური ეკლესია* — საქართველოში კათოლიკური ეკლესიის ცენტრალური საკათედრო ტაძარი, რომელიც თბილისის გ. აბესაძის ქუჩის მე-4 ნომერში მდებარეობს. 1801 წლის, რუსეთის მიერ საქართველოს ასიმილაციის, შემდეგ რუსეთის მეფე ალექსანდრემ თბილისის პრეფექტს ფრანჩესკო პადუელს კათოლიკური ეკლესიის აშენების ნება დართო და 1804 წელს კაპუცინის ქუჩაზე ეკლესია ააშენეს. ამ ქუჩაზე ფართი და 6,000 მანეთი გამოუყეს კათოლიკეებს. მშენებლობაში ავსტრიის მონარქმაც შეიტანა წვლილი 1286 პიასტრის სახით. XIX საუკუნეში ეკლესია უფრო გაფართოვდა.

1937 წელს ეკლესია გაუქმდა, ხოლო ხელახლა 1999 წლის 15 აგვისტოს, რომის პაპის იოანე პავლე II-ის საქართველოში ვიზიტის დროს, ამოქმედდა.

დღეს ტაძარში წირვა მხოლოდ ქართულ ენაზე აღევლინება რომაული კონდაკით.

ტაძარში ბევრი ვიტრაჟი და წმინდანთა ქანდაკებებია, მათ შორის წმ. იოსების, წმ. ტერეზა ლიზიელისა და წმ. ნინოს.

## ფოტოგალერეა 

ფაილი:Tbilisi Catholical church St. Maria fasade mosaic1.JPG|ეკლესიის ფასადის მოზაიკა
ფაილი:Tbilisi Catholical church St. Maria fasade mosaic3.JPG|ეკლესიის ფასადის მოზაიკა
ფაილი:Tbilisi Catholical church St. Maria - Mary Statue outside.jpg|ღვთისმშობლის სტატუა ეკლესიის ეზოში
ფაილი:Tbilisi Catholical church St. Maria - Statue of St. Marry.jpg|ღვთისმშობლის სტატუა ეკლესიაში
ფაილი:Tbilisi Catholical church St. Maria - Northern Statue.jpg|წმ. იოსების სტატუა
ფაილი:Საკურთხეველი.jpg|საკურთხეველი
ფაილი:Tbilisi Catholical church St. Maria - View.jpg|ეკლესიის ინტერიერი
ფაილი:Tbilisi Catholical church St. Maria - Cross.jpg|ჯვარი

## იხილეთ აგრეთვე
*თბილისის პეტრე და პავლე მოციქულთა ეკლესია

## რესურსები ინტერნეტში
* Католический собор Вознесения Богородицы Девы Марии — один из красивейших храмов в Тбилиси
* Католический храм Вознесения Девы Марии

## სქოლიო
კატეგორია:თბილისის ეკლესიები
კატეგორია:საქართველოს კათოლიკური ტაძრები
კატეგორია:XIX საუკუნის ეკლესიები
კატეგორია:კულტურული მემკვიდრეობის ძეგლები თბილისში
კინტორე

**კინტორე** () — ქალაქი ცენტრალურ ავსტრალიაში, ჩრდილოეთი ტერიტორიის შტატში, ალის-სპრინგსის რეგიონის მაკდონელის საგრაფოში. 2011 წლის აღწერის მონაცემებით ქალაქის მოსახლეობა შეადგენს 454 ადამიანს. რეგიონის ადმინისტრაციული ცენტრიდან, ქალაქ ალის-სპრინგსიდან კინტორე 521 კილომეტრითაა დაშორებული. რამდენიმე კილომეტრში მდებარეობს ჩრდილოეთი ტერიტორიის და დასავლეთი ავსტრალიის ოფიციალური საზღვარი.

## სქოლიო
კატეგორია:ჩრდილოეთი ტერიტორიის ქალაქები
მიმდევრობა

**მიმდევრობა** — მათემატიკის ერთ-ერთი ძირითადი ცნება. მიმდევრობა იქმნება ნებისმიერი ბუნების ელემენტებისაგან, რომლებიც გადანომრილია ნატურალური რიცხვებით 1, 2,..., n,... მიმდევრობა ჩაიწერება შემდეგი სახით: x_1, x_2,..., x_n ან მოკლედ {x_n}. ელემენტებს რომელთაგანაც შედგება მიმდევრობა, ეწოდება მიმდევრობის წევრები. მიმდევრობის სხვადასხვა ნომრის მქონე წევრები შეიძლება ერთმანეთს ემთხვეოდეს. მინდობილობა შეიძლება განვიხილოთ, როგორც ნატურალური არგუმენტის ფუნქცია. ხშირ შემთხვევებში მიმდევრობა განისაზღვრება მისი n-ური წევრის საშუალებით ან რეკურენტული ფორმულით, რომლითაც ყოველი მომდევნო წევრი განისაზღვრება წინას საშუალებით. უფრო ხშირად გვხვდება რიცხვითი და ფუნქციონალური მიმდევრობები. მაგალითად,

:1, \frac{1}{2},..., \frac{1}{n}, ე. ი. x_n=\frac{1}{n}; (1)

:\frac{1}{3}, \frac{1}{8}, \frac{1}{15},..., ე. ი. x_n=\frac{1}{(n+1)^2-1}; (2)

:1, \frac{3}{2}, \frac{7}{4}, \frac{15}{8},..., ე. ი. x_n=\frac{2^n-1}{(2^{n-1})}; (3)

:\frac{1}{2x^2+3}, \frac{2}{3x^2+4}, \frac{3}{4x^2+5},..., ე. ი. f_n=\frac{n}{(n+1)x^2+(n+2)}; (4)

თუ რიცხვითი წევრები საკმაოდ დიდი n ნომრებისთვის რაგინდ მცირედ განსხვავდება a რიცხვისაგან, მაშინ მიმდევრობას ეწოდება კრებადი a-კენ, ხოლო a რიცხვს — მისი ზღვარი. ანალოგიურად განიმარტება ზღვარი ფუნქციონალური მიმდევრობისათვის.

## ლიტერატურა
კატეგორია:ელემენტარული მათემატიკა
კატეგორია:მიმდევრობები და რიგები
ჯიჯეთი

**ჯიჯეთი** (*ყოფილი* ***ჯავახეთი***) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის აღმოსავლეთ კალთაზე, მდინარე ქუსნოს (ივრის სისტემა) მარჯვენა მხარეს, ზღვის დონიდან 1320 მეტრზე. თიანეთიდან დაშორებულია 11 კილომეტრით. სოფლის ახლოს დგას დარბაზული, გალავანშემოვლებული, სვეტიცხოვლის სახელობის ეკლესია (შუა საუკუნეების), რომლის გარშემო მრავალი აკლდამაა.

## დემოგრაფია
2014 წლის აღწერის მონაცემებით სოფელში ცხოვრობს 101 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ემიგრაცია

[მინი|250პქ|გერმანელი ემიგრანტების ასვლა ამერიკისკენ მიმავალ ორთქლმავალზე (დაახლ. [1850).]]
**ემიგრაცია** — პოლიტიკური, ეკონომიკური ან პირადი მიზეზებით უცხო ქვეყანაში მცირე ხნით ან მუდმივად საცხოვრებლად წასვლა. პოლიტიკური მიზეზებით ემიგრაცია, როგორც წესი, რეპრესული რეჟიმის თანმხლები მოვლენაა, როდესაც რეპრესიის შიში ან გაბატონებული რეჟიმისათვის ლოიალობის გამოცხადების აუცილებლობა მოქალაქეებს აიძულებს უცხო ქვეყანას შეაფარონ თავი. ეკონომიკური მიზეზებით ემიგრაცია საბაზრო ეკონომიკის ქვეყნებისათვისაა დამახასიათებელი. კაპიტალიზმის ეპოქაში, მას შემდეგ რაც სამუშაო ძალამ საქონლის სახე შეიძინა, კაპიტალის სხვა ფორმების მსგავსად, მუშახელი ერთი ქვეყნიდან მეორეში შედარებით თავისუფლად გადაადგილდება.

ემიგრანტთა საერთო რაოდენობა დედამიწის მოსახლეობის დაახლოებით 3,2 %-ს შეადგენს.

## რესურსები ინტერნეტში 
* ემიგრაცია - სამოქალაქო განათლების ლექსიკონი

## სქოლიო 
კატეგორია:ემიგრაცია
კატეგორია:მოსახლეობის მიგრაცია
ჯიბუტის ქალაქები

thumb|330px|ჯიბუტის რუკა
**ჯიბუტის ქალაქები** — აქ წარმოდგენილია ჯიბუტის ქალაქები, დალაგებული მოსახლეობის რაოდენობის მიხედვით. სიაში წარმოდგენილია ქალაქები, რომელთა მოსახლეობის რაოდენობაც აღემატება 1000 ადამიანს.

## სხვა ქალაქები
* ას-ელა
* ბალჰო
* ჩებელე
* დაიმოლი
* დაუდაუია
* დორალე
* დუმერა
* გოდორია
* ხორ-ანგარი
* რანდა
* რას-სიიიანი
* საგალუ
* იობოკი

## რესურსები ინტერნეტში
* Djibouti: largest cities and towns and statistics of their population

*
ჩაბანო

**ჩაბანო** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ახალსოფლის თემში. მდებარეობს კახეთის ქედის დასავლეთ კალთაზე, მდინარე საგამის (ივრის მარცხენა შენაკადი) ნაპირებზე, ზღვის დონიდან 1180 მეტრზე. თიანეთიდან დაშორებულია 8 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 174 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ჯიბუტის რეგიონები

**ჯიბუტის რეგიონები** — ჯიბუტის ტერიტორია იყოფა ხუთ რეგიონად და ქალაქ  ჯიბუტის ტერიტორიად, რომლებიც თავის მხრივ იყოფიან 11 რაიონად.
thumb|right|250px|ჯიბუტის ადმინისტრაციული დაყოფა

## რესურსები ინტერნეტში
* ჯიბუტის რეგიონები

## სქოლიო
*
ივლიანთგორი

**ივლიანთგორი** — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ლიშოს მთის სამხრეთ-დასავლეთით, მდინარე ქუსნოს (ივრის აუზი) მარჯვენა ნაპირზე, ზღვის დონიდან 1200 მეტრზე. თიანეთიდან დაშორებულია 12 კილომეტრით.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა
## სქოლიო
კატეგორია:თიანეთის მუნიციპალიტეტის ნასოფლარები
ჯოკერი (კომიქსი)

**ჯოკერი** — DC კომიქსების მიერ გამოგონილი სუპერბოროტმოქმედი, შექმნილი როგორც ბეტმენის მტერი. მისი შემქმნელები არიან ჯერი რობინსონი, ბილ ფინგერი და ბობ კეინი. ჯოკერის დებიუტი შედგა კომიქსში Batman #1 (1940 წლის გაზაფხულს).

კომიქსებში მთელი მისი არსებობის განმავლობაში, ჯოკერი წარმოჩენილია როგორც დამნაშავე, რომლის ხასიათიც ბოროტი ფსიქოპატიდან, სულელ მატყუარა ქურდად იცვლება. ის არის ბეტმენის მტერი, რომელსაც პასუხისმგებლობა აკისრია მის ცხოვრებაში მომხდარ უამრავ ტრაგედიაზე, ბარბარა გორდონის დაინვალიდების და ჯეისონ ტოდის (მეორე რობინი) სიკვდილის ჩათვლით.

## წარმოშობა 
მისი წარმოშობის შესახებ რამდენიმე ისტორია არსებობს; მათი მიხედვით ჯოკერი ჩავარდა ქიმიური ნარჩენებით სავსე ავზში, ამან განაპირობა მისი კანის გათეთრება, თმების სიმწვანე, და ტუჩების სიწითლე, რაც მას კლოუნის შესახედაობას აძლევს. ის ასევე განიცდის დიდ ტკივილს რამაც ფსიქოპატად გარდაქმნა.

### პრესა და ტელევიზია 
ბეტმენის ტელესერიალში ჯოკერი განასახიერა ცეზარ რომერომ. ტიმ ბარტონის ფილმში ბეტმენი ეს როლი ჯეკ ნიკოლსონმა შეასრულა, ხოლო ფილმში ბნელი რაინდი ჰიტ ლეჯერმა. ასევე სხვადასხვა ანიმაციურ სერიალებში ჯოკერს ახმოვანებდნენ ლარი სტორჩი, მარკ ჰემილი, კევინ მაიკლ რიჩარდსონი და ჯეფ ბენეტი.

ჟურნალ *Wizard*-ის გამოკითხვებით ჯოკერი 100 ყველა დროის საუკეთესო დამნაშავეს შორის პირველ ადგილზე გავიდა. მეორე ადგილზე გავიდა *IGN*-ის გამოკითხვებში, სახელწოდებით ”კომიქსების 100, ყველა დროის საუკეთესო ბოროტმოქმედი” (IGN's list of the Top 100 Comic Book Villains of All Time List). მერვე ადგილი დაიკვა ჟურნალ *Empire*-ს გამოკითხვაში - ისტორიაში არსებული კომიქსების საუკეთესო ქმნილებები (the Greatest Comic Book Characters in History)(თუმცა სუპერბოროტმოქმედებს შორის მან პირველი ადგილი აიღო). ყველა დროის, კომიქსებში გამოგონილ სუპერბოროტმოქმედებს შორის, ჯოკერს მსოფლიო გამოკითხვებით პირველი ადგილი უკავია.
## რესურსები ინტერნეტში 
* ჯოკერის ბიოგრაფია **DC კომიქსების** ოფიციალურ საიტზე DCComics.com 

## სქოლიო 
კატეგორია:კომიქსები
კატეგორია:DC Comics-ის პერსონაჟები
კატეგორია:კომიქსების პერსონაჟები
კატეგორია:გამოგონილი პერსონაჟები
ლიებიგი

**ლიებიგი** () — მთა ცენტრალურ ავსტრალიაში, ჩრდილოეთ ტერიტორიის სამხრეთით. მდებარეობს მაკ-დონელის ქედზე. სიმაღლე 1267 მ. წარმოადგენს მაკ-დონელის ქედის უმაღლეს წერტილს.  

## რესურსები ინტერნეტში 
* ლიებიგი — ინფორმაცია 

კატეგორია:ჩრდილოეთ ტერიტორიის მთები
პურნულულუს ეროვნული პარკი

**პურნულულუს ეროვნული პარკი** — ეროვნული პარკი და მსოფლიო მემკვიდრეობის ძეგლი დასავლეთ ავსტრალიის აღმოსავლეთ ნაწილში, კუნუნურას ჩრდილოეთით და ჰოლს-კრიკის სამხრეთით. შეიქმნა 1987 წელს. 

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*World heritage listing for Purnululu National Park
*Purnululu National Park 
*Gallery 

კატეგორია:ავსტრალიის ეროვნული პარკები
კატეგორია:დასავლეთ ავსტრალიის გეოლოგია
კატეგორია:მსოფლიო მემკვიდრეობის ძეგლები ავსტრალიაში
კატეგორია:1987 წელს დაარსებული დაცული ტერიტორიები
საკრეჭიო

**საკრეჭიო** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს მდინარე ქუსნოს (ივრის სისტემა) მარცხენა მაპირზე, ზღვის დონიდან 1200 მეტრზე. თიანეთიდან დაშორებულია 7 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 86 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ზარიძეები (თიანეთის მუნიციპალიტეტი)

**ზარიძეები** (ყოფილი **ჩიტაურთკარი**) — სოფელი აღმოსავლეთ საქართველოში (მცხეთა-მთიანეთის მხარე), თიანეთის მუნიციპალიტეტში, ადმინისტრაციული ერთეულის ცენტრი (სოფლები: ზარიძეები, ბუჭყინტა, ვერხველი, იარაჯულები, ლახატო, ზემო შარახევი, ზენამხარი, ივლიანთგორი, საკრეჭიო, ქვემო შარახევი, ხოფცა ჯიჯეთი).

მდებარეობს ქართლის ქედის აღმოსავლეთ კალთაზე, მდ. ვერხველის (ივრის აუზი) ნაპირას, ზღვის დონიდან 1170 მ-ზე, თიანეთიდან 7 კმ-ის დაშორებით.
## ისტორია 
ზარიძეების მიდამოებში აღმოჩენილია VI–VII საუკუნეების სამაროვანი. თანამედროვე სოფელი XVIII საუკუნეში დასახლებულია ხევსურეთიდან წამოსული ხორნაულებით, რომელთა განშტოებები თიანეთის მხარეში ზარიძეების, ჩიტაურების და სხვა გვარებით იყვნენ ცნობილი. სოფელში მდებარეობდა მათი სალოცავი — „ჩიტაურთ ხატი“. აქვე არაგვის ხეობის მთისწინეთიდან გადმოტანილი იყო ბოდავის წმინდა გიორგის ნიშე. 

საბჭოთა პერიოდამდე სოფელს ჩიტაურთკარი ერქვა, შემდეგ ეწოდა ზარიძეები. სოფლის ცენტრში შემორჩენილია XVIII საუკუნის დარბაზული ეკლესია, მის ჩრდილო-დასავლეთით, ტყეში — სეროდანის კოშკის ნანგრევები.
## დემოგრაფია
2014 წლის აღწერის მონაცემებით სოფელში ცხოვრობს 298 ადამიანი.

## ლიტერატურა 
* საქართველოს ისტორიისა და კულტურის ძეგლთა აღწერილობა, ტ. 2. თბილისი, 2004. — გვ. 381.
* თოფჩიშვილი რ., აღმოსავლეთ საქართველოს მთიელთა მიგრაცია XVII-XX სს., თბ., 1984. — გვ. 18-19. 

## სქოლიო
კატეგორია:თიანეთის მუნიციპალიტეტის სოფლები
პარაბოლა

[მინი|[სიბრტყე|სიბრტყის მიერ კონუსის კვეთით მიღებული გეომეტრიული ფიგურები: **წრეწირი**, **ელიფსი**, **პარაბოლა**, **ჰიპერბოლა**]]
**პარაბოლა** () — კვეთის წირი, რომელიც მიიღება წრიული კონუსის რომელიმე მხები სიბრტყის პარალელური სიბრტყით გადაკვეთის შედეგად. 
მინი|მარცხნივ|პარაბოლას ნახაზი
პარაბოლა შეიძლება განისაზღვროს აგრეთვე, როგორც გეომეტრიული ადგილი სიბრტყის იმ წერტილებისა, რომელთათვისაც მანძილი სიბრტყის მოცემულ F წერტილამდე — პარაბოლის ფოკუსამდე — ტოლია მანძილისა რომელიმე MN წრფემდე — დირექტრისამდე წრფეს, რომელიც გადის ფოკუსზე დირექტრისის პერპენდიკულარულად და მიმართულია დირექტრისადან ფოკუსისაკენ, ეწოდება პარაბოლის ღერძი, ხოლო ღერძის პარაბოლასთან გადაკვეთის წერტილს — პარაბოლის წვერო. თუ ავირჩევთ კოორდინატთა xoy სისტემას, მაშნ პარაბოლის განტოლება შემდეგნაირად გამოისახება:
:y^2=2px,

სადაც p არის FN მონაკვეთის სიგრძე. მას პარაბოლის პარამეტრს უწოდებენ. პარაბოლა მეორე რიგის წირია. y=ax^2+bx+c სამწევრის გრაფიკი წარმოადგენს პარაბოლას.

## იხილეთ აგრეთვე
*ანალიზური გეომეტრია
*კონუსური კვეთა
*წრეწირი
*ელიფსი
*ჰიპერბოლა

## ლიტერატურა
ბალებისხევი

**ბალებისხევი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში მდებარეობს ერწოს ქვაბულის სამხრეთ-დასავლეთ კიდეში. ზღვის დონიდან 1080 მეტრზე, თიანეთიდან დაშორებულია 32 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 54 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ქვემო შარახევი

**ქვემო შარახევი** (ყოფილი *თორელაანთკარი*) — სოფელი აღმოსავლეთ საქართველოში, თიანეთის მუნიციპალიტეტის ზარიძეების ადმინისტრაციულ ერთეულში (მცხეთა-მთიანეთის მხარე).

მდებარეობს ქართლის ქედის აღმოსავლეთ კალთაზე, მდინარე შარახევის (ფშავის არაგვის მარცხენა შენაკადი) მარცხენა ნაპირას, ზღვის დონიდან 1250 მეტრზე. თიანეთიდან დაშორებულია 25 კილომეტრით. სოფლების — ზემო და ქვემო შარახევის — ძველი საერთო სახელწოდებაა შარახევი. სოფელი XIX საუკუნის II ნახევარში დასახლდა ფშაველებით.

## დემოგრაფია
2014 წლის აღწერის მონაცემებით სოფელში ცხოვრობს 19 ადამიანი.

## ლიტერატურა 
## სქოლიო 
კატეგორია:თიანეთის მუნიციპალიტეტის სოფლები
ალის-სპრინგსის საბჭო

**ალის-სპრინგსი** — საბჭო ავსტრალიაში. მიეკუთვნება ალის-სპრინგსის რეგიონს. ადმინისტრაციული ცენტრია ქალაქი ალის-სპრინგსი. 2006 წლის მონაცემებით მისი მოსახლეობა შეადგენს 28,328 ადამიანს, ფართობი 320.00 კმ²-ს. ალის-სპრინგსი 1,498 კილომეტრითაა დაცილებული შტატის ადმინისტრაციულ ცენტრ დარვინის. საბჭოს ესაზღვრება მაკდონელის საგრაფო. საბჭოს მერია დანიელ რიანი.

## რესურსები ინტერნეტში 
* ალის სპრინგსის საბჭო
* ქალაქ ალის სპრინგსის საბჭოს ისტორია 

კატეგორია:ჩრდილოეთ ტერიტორიის რეგიონები
არნემ-ლენდი

150პქ|მინი|არნემ-ლენდის რუკა.
**არნემ-ლენდი** — რეგიონი ჩრდილოეთ ტერიტორიაში. არნემ-ლენდი ფართობით სხვა რეგიონებთან ყველაზე პატარაა, მისი ფართობი შეადგენს 9700 კმ²-ს, მოსახლეობა კი 2007 წლის მიხედვით 16 230 კაცია. არნემ-ლენდის ესაზღვრება შტატის ორი რეგიონი: დარვინი და კათრინი.

არნემ-ლენდის რეგიონი გაშენებულია კარპენტარიის ყურის, ტიმორის ზღვის და არაფურის ზღვის ნაპირებზე. აქ მდებარეობს იუნესკოს მსოფლიო მემკვიდრეობის ძეგლი კაკადუს ეროვნული პარკი. პარკს 1 980 400 ჰა ტერიტორია უკავია.

## რესურსები ინტერნეტში 
* არნემ-ლენდის რეგიონი

კატეგორია:ჩრდილოეთ ტერიტორიის რეგიონები
უილანდრის ტბის რეგიონი

**უილანდრას ტბის ოლქი** – იუნესკოს მსოფლიოს მემკვდირეობის ძეგლი ავსტრალიაში,  ახალი სამხრეთ უელსის შტატის სამხრეთ-დასავლეთით. მოიცავს 2,400 კვ. კმ-ს.

რეგიონს აქვს მნიშვნელოვანი ბუნებრივი და კულტურული ფასეულობები. რეგიონის მცირე ნაწილი დაცულია მუნგოს ეროვნული პარკის სახით.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*World heritage listing for Willandra Lakes

კატეგორია:მსოფლიო მემკვიდრეობის ძეგლები ავსტრალიაში
ალაჭანი

**ალაჭანი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ტუშურების თემში. მდებარეობს მდინარე ქუსნოს მარცხენა ნაპირზე. ზღვის დონიდან 1140 მეტრზე, თიანეთიდან დაშორებულია 6 კილომეტრით.

## ისტორია
სოფლის სახელწოდება ადამიანის საკუთარი სახელიდან - ალაჭადან უნდა მომდინარეობდეს. ალაჭანი შიომღვიმის მონასტრის საკუთრება ყოფილა. მონასტრისთვის იგი ვინმე ხახვლაის შეუწირავს. 1170 წელს, გიორგი III-მ შიომღვიმის მონასტერს განუახლა სოფლის მფლობელობა.

## დემოგრაფია
2014 წლის აღწერის მონაცემებით სოფელში ცხოვრობს 51 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
ბარკლის პლატო

150პქ|მინი|ბარკლი პლატოს რუკა.
**ბარკლის პლატო** () — ჩრდილოეთი ტერიტორიის ხუთ რეგიონს შორის ერთ-ერთი. ფართობით მესამე რეგიონია შტატში და ის შეადგენს 283,648 კმ²-ს. შტატის ტერიტორიის 21%.

რეგიონის მოსახლეობა 2007 წლის მიხედვით შეადგენს 6 330 ადამიანს. ესაზღვრება შტატის ორი რეგიონი: ცენტრალური ავსტრალია და კათრინი. ასევე ესაზღვრება კუინზლენდის შტატი. 

რეგიონის ტერიტორიის ძირითადი ნაწილი პლატოა, მისი საშუალო სიმაღლე შეადგენს 300 მეტრს. მიედინება მდინარე გეორგინა. ბარკლის პლატოს ტერიტორიაზე მდებარეობს ტარაბოლის ტბა. 

## რესურსები ინტერნეტში 
* ბარკლის პლატოს ინფორმაცია

კატეგორია:ჩრდილოეთ ტერიტორიის რეგიონები
ბეწენწურები

**ბეწენწურები** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულში, ზღვის დონიდან 1060 მეტრზე. თიანეთიდან დაშორებულია 34 კილომეტრით.

## ისტორია
საისტორიო წერილობით წყაროებში ბეწენწურები XVl საუკუნიდან მოიხსენიება. XVll საუკუნეში კახთა მეფე თეიმურაზ l-მა ყორჩიბაშ თამაზ აშტაკაშვილს სოფელში ადრე ნაწყალობევი ასლამაზიშვილისეული მამული დაუმტკიცა. სოფელი ბეწენწურები გვიანდელ შუა საუკუნეებში ძირითადად სახასო საკუთრებად განიხილებოდა. ამავე პერიოდის სამხრეთ ტერიტორიის დაყოფით ომიანობის დროს სოფლიდან გამოყვანილი ლაშქარი რუსთველი ეპისკოპისის დროშის ქვეშ უნდა მდგარიყო. მოგვიანებით ბეწენწურები თიანეთის მაზრაში შედიოდა. 

## დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.

## ლიტერატურა 
## სქოლიო
კატეგორია:თიანეთის მუნიციპალიტეტის სოფლები
პროდუცენტები

მინი|მარჯვნივ|ფოთოლი - მცენარეებში ფოტოსინთეზის ერთ-ერთი მაგალითი

**პროდუცენტები** (, ნათესაობითი ბრუნვა producentis — წარმომქმნელი, შემქმნელი) — ორგანიზმები, რომელთაც აქვთ ფოტო- ან ქემოსინთეზის უნარი და   კვებით ჯაჭვში არიან ორგანული ნივთიერებათა წარმომქმნელები, ე. ი. ავტოტროფული ორგანიზმები.
## ლიტერატურა
კატეგორია:ორგანიზმები
კატეგორია:კვების ეკოლოგია
გრინვიჩის მერიდიანი

180px|thumb|გრინვიჩის მერიდიანის მდებარეობა რუკაზე
**გრინვიჩის მერიდიანი**, *ნულოვანი მერიდიანი* — დედამიწის გრძედის ათვლის ნულოვანი მერიდიანი, რომელიც გადის გრინვიჩზე, იქ, სადაც ძველი გრინვიჩის ობსერვატორია მდებარეობს. გრინვიჩს მერიდიანი ნულოვანი ზოლის შუა მერიდიანია, მისგან იწყებენ გეოგრაფიულ გრძედების ათვლას. გრინვიჩის მერიდიანის ადგილობრივ საშუალო მზისიერ დროს (ე. წ. მსოფლიო დროს) ფართოდ იყენებენ ატსრონომიაში.

შემოღებულია 1851 წელს. გრინვიჩის მერიდიანი გადის გაერთიანებული სამეფოს ქალაქ ლონდონზე.

## იხილეთ აგრეთვე 
* იეროს მერიდიანი
* პარიზის მერიდიანი
* პულკოვის მერიდიანი

## ლიტერატურა
კატეგორია:კარტოგრაფია
კატეგორია:დრო
მიხაი იშტვანოვიჩი

thumb|წიგნი დაბეჭდილი თბილისში 1711 წ. „ჴელითა მესტამბე მიხაილ სტეფანე შვილისა უნგროვლახელისა“
**მიხაი იშტვანოვიჩი** (XVII-XVIII ს.ს.) — უნგრელ-რუმინელი სტამბის ოსტატი, ვახტანგ VI-ის სტამბის ერთ-ერთი გამმართავი. მას საქართველოში „უნგროვლახელს“, „სტეფანეს შვილს“ უწოდებდნენ. ის წარმოშობით ტრანსილვანიიდან, „არდიალიდან იყო და ეკუთვნოდა ვლახელი გლეხების იმ მრავალრიცხოვან წრეს, რომელიც ყმად ედგა უნგრელ მებატონეებს. მათ კარზე მყოფი ვლახელ ყმათა სახელები კი გაუნგრულებას განიცდიდა.“  სტამბის მოსაწყობად იშტვანოვიჩი საქართველოში რუმინეთიდან ანთიმოზ ივერიელმა ვახტანგ VI-ის თხოვნით გამოგზავნა. ის საქართველოში 1707 წელს უნდა წამოსულიყო. 1709 წელს გამოცემულ სახარებისა და სხვა წიგნების ანდერძებში ნათქვამია, რომ ვახტანგმა „მიიღო სტამბა ვლახეთით“. თვით ვახტანგი თავის ანდერძში, რომელიც ჩვენამდე მოღწეულ ყველა გამოცემას ახლავს, ამბობს: „მოვიყვანე მესტამბე ვლახეთით და გავაკეთე სტამბა“. მიხაი იშტვანოვიჩი 1709 წლის სახარების ანდერძში ასე ახასიათებს თავის ღვაწლს სტამბის მოწყობის საქმეში: „ხოლო ყოველივე საქმენი, რაოდენნი იხილვებიან-ასონი, ორღანონი და ყოველნი სახმარნი სტამბისა, დაწყებით სრულყოფამდი, მოქმედი და წინამძღოლი მე ვარ, უნდო მონა თქვენი“. 

## ლიტერატურა
*გიორგი პაიჭაძე, „ვახტანგ მეექვსე“, თბ., „მეცნიერება“, 1981;     
*ო.გვინჩიძე, „ანთიმ ივერიელი“, თბ., 1973.

კატეგორია:უნგრელი მესტამბეები
კატეგორია:რუმინელი მესტამბეები
ტორე კახა მადრიდი

thumb|ტორე კახა მადრიდი
**ტორე კახა მადრიდი** ( -- კახა მადრიდის კოშკი), ცათამბჯენი მადრიდის, ესპანეთი, ოთხი კოშკის ბიზნეს უბანში. 250 მ სიმაღლითა და 45 სართულით ის უმაღლესი შენობაა ბიზნეს კომპლექსის ოთხ შენობათაგან და უმაღლესი ცათამბჯენია მადრიდში.

ლორდი ფოსტერის პროექტით აგებული შენობა თავდაპირველად ცნობილი იყო, როგორც "ტორე რაპსოლი" და Repsol YPF ნავთობისა და გაზის კომპანიის შტაბ-ბინის დანიშნულება უნდა შეესრულებინა. თუმცა მშენებლობის პერიოდში რაპსოლმა შეცვალა საკუთარი მომავალი შტაბ-ბინის მდებარეობა და შენობა 2007 წლის აგვისტოში საფინანსო კომპანია კახა მადრიდს მიყიდა €815 მილიონად.

შენობის მშენებლობა განახორციელა ერთობლივმა კომპანიამ "დრაგადოს და ფომენტო დე კონსტრუქციონეს ი კონტრატას".

კატეგორია:მადრიდის ცათამბჯენები
ახალსოფელი (თიანეთის მუნიციპალიტეტი)

**ახალსოფელი** — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში. მდებარეობს მდინარე საგამზე (ივრის მარცხენა შენაკადი). თემის ცენტრი (სოფლები: ახალსოფელი, გოჯიაანები, კაწალო, ჩაბანო, ჭიაურა და ხაიშო). ზღვის დონიდან 1160 მეტრზე, თიანეთიდან დაშორებულია 5 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 226 ადამიანი.

## ლიტერატურა
## სქოლიო
კატეგორია:თიანეთის მუნიციპალიტეტის სოფლები